На основу решења стечајног судије Привредног суда у Краљеву Посл.Бр. 3. Ст.39/2016 од 15.09.2016 године, и уз претходну сагласност Одбора поверилаца, Агенција за лиценцирање стечајних управника, као стечајни управник стечајног дужника:
КОНЦЕРН ФАБРИКА ВАГОНА КРАЉЕВО АКЦИОНАРСКО ДРУШТВО КРАЉЕВО ЛИВНИЦА             
          ДРУШТВО СА ОГРАНИЧЕНОМ ОДГОВОРНОШЋУ - У СТЕЧАЈУ КРАЉЕВО, МБ  17100165, ПИБ: 101069177, 
Краљево  ул. Индустријска бр.27
расписује
О Г Л А С
О ПРИКУПЉАЊУ ПОНУДА ЗА ИЗДАВАЊЕ У ЗАКУП
НЕПОКРЕТНЕ И ПОКРЕТНЕ ИМОВИНЕ ЈАВНИМ ПРИКУПЉАЊЕМ ПИСАНИХ ПОНУДА
Предмет закупа:
1. Зграда за металопрерађивачку индустрију - Ливница, на парцели КП бр 5339/1 објекат бр. 26, површина под објектом 5.264 м2, а који се састоји од:

· радне хале површинe 3.600 м2,

· чистионице површине 977,83 м2,

· нове чистионице површине 1.061 м2;
2. Објекти који нису уписани у листу непокретности а налазе се у државини закуподавца:

· Трафостаница,

· Уређај за хлађење воде нето површине 20м2,

· Браварска и електро радионица површине 92 м2,

· Ломара површине 95м2, и

3. Целокупна Опрема и сви Алати стечајног дужника,
са обавезом будућег закупца да о свом трошку обезбеди воду, струју и компримовани ваздух за потребе производње, ако за то има потребе. 
Наведене непокретности су намењене за обављање регистроване делатности – ливење гвожђа.
Наведена имовина из овог огласа се издаје у закуп у виђеном стању и закупац се не може позивати на њене физичке недостатке.
Право учешћа и општи услови :
·    Право учешћа имају сва домаћа и страна правна и физичка лица која:
1. Доставе Понуду по условима из овог огласа
2. Уплате депозит у висини од 100.000,00 динара на текући рачун стечајног дужника број  
       160-458213-24, који се води код Banca Intesa, најкасније до  28.12.2020. године
3. Доставе потписану изјаву о губитку права на враћање депозита 
· Минимално прихватљива понуда износа закупнине на месечном нивоу је 100.000,00 динара у нето   
       износу (на овај износ се обрачунава ПДВ).
· Након уплате депозита, а најкасније до 28.12.2020. године, потенцијални закупци ради правовремене евиденције мoрају предати поверенику Агенције за лиценцирање стечајних управника: 

· Попуњен образац пријаве за учешће и

· Потписану изјаву о губитку права на повраћај депозита

· Крајњи рок за достављање понуда је 29.12.2020. године до 11:45 часова.
·    У разматрање ће се узимати само понуде у писаној форми, достављене у запечаћеним ковертама, са назнаком „Понуда за закуп непокретне и покретне иновине КОНЦЕРНА ФАБРИКА ВАГОНА КРАЉЕВО АД КРАЉЕВО ЛИВНИЦА ДОО КРАЉЕВО - У СТЕЧАЈУ - НЕ ОТВАРАТИ“, а које се предају  непосредно Агенцији за лиценцирање стечајних управника,  Центар за стечај, ул. Теразије бр 23, 11000 Београд, трећи спрат, канцеларија 314, закључно са  29.12.2020.  године до назначеног времена.
Запечаћена коверта треба да садржи:

-  пријаву за учешће потписану лично или од стране овлашћеног лица и доказ да је у питању овлашћено    лице;

- потписану безусловну понуду, уз навођење јасно одређеног износа месечне закупнине, изражене у динарима, без ПДВ-а, са подацима о адреси за пријем поште, контакт  телефонима и бројем рачуна на    који  евентуално треба вратити уплаћени депозит;
-  доказ о уплати депозита;

-  потписану изјаву о губитку права на повраћај депозита;
-  копију личне карте или пасоша ако се као потенцијални закупац пријављује физичко лице;
-  извод из регистра привредних субјеката и ОП образац, ако се као потенцијални закупац пријављује  правно  лице;
- овлашћење за заступање, oдносно предузимање конкретних радњи у поступку издавања у закуп (за пуномоћнике) уколико на отварању достављених понуда не присуствује понуђач лично.
Јавно отварање понуда одржаће се дана  29.12.2020. године у 12.00 часова (15 минута по истеку времена за прикупљање понуда) на адреси: Агенција за лиценцирање стечајних управника, 11000 Београд,  ул.Теразије бр.23,  спрат III, сала 301, у присуству комисије за отварање понуда. 
Комисија за отварање понуда ће на лицу места три пута позвати понуђаче да писано побољшају своје иницијалне понуде. 
Неблаговремене и непотпуне понуде,  понуде дате под условом и понуде које се позивају на услове који нису предвиђени огласом неће бити предмет разматрања.

У случају да понуђачи доставе идентичне понуде,  биће омогућено још једно побољшање понуда.
Одбору поверилаца ће бити прослеђена само најбоља понуда на разматрање ради давања коначне одлуке.

Одбор поверилаца није у обавези да прихвати ни једну од пристиглих понуда и не сносимо никакве обавезе према понуђачима.
Позивају се понуђачи, као и чланови Одбора поверилаца да присуствују отварању понуда. Отварању понуда приступиће се и ако чланови Одбора поверилаца или неко од понуђача не присуствује отварању.
Стечајни управник ће вратити депозит сваком понуђачу чија понуда не буде прихваћена, у року од 8 (осам) радних дана од дана одржавања јавног отварања понуда. Изабраном понуђачу депозит (у износу једномесечне закупнине увећане за износ ПДВ-а) се не враћа већ служи као средство обезбеђења пре закључења Уговора о закупу. 
Понуда и документација морају бити на српском језику, а ако су на страном језику морају бити преведене од стране овлашћеног судског преводиоца.
· Уговор о закупу се закључује у року од 3 радна дана од дана проглашења најбоље понуде, на одређено време, а најдуже до продаје непокретности која је предмет закупа.
· Заинтересована лица могу да разгледају имовину која се издаје до 28.12.2020. године, у периоду од 10 до 14 часова уз претходни контакт и договор са повереником стечајног управника Жељком Ивановић на тел. 066/217-500.
